สวัสดีค่ะ พอดีเราโดนแมวข่วนจนเลือดออกน้องแมวพึ่งฉีดยามาประมาณ10วัน น้องอายุประมาณเกือบ2เดือน แล้วเราโดนน้องแมวข่วนเพราะมันตกใจ ก่อนหน้านี้มันก็ข่วนเพราะเล่นกันบ่อยๆ แผลก็ไม่ได้เป็นอะไรมากแล้วก็หายไปเอง แต่วันนี้ไปอุ้มน้องแล้วน้องตกใจ แล้วน้องข่วนตรงนิ้วเลือดออกแผลเปิด ตอนแรกก็ไม่กังวลแต่พอมาดูตรงแผลอีกที ตรงแผลมีสีม่วงเหมือนช้ำนิดๆ ไม่แน่ใจว่าบวมมั้ย ถ้าเป็นอย่างนี้เราต้องไปฉีดยามั้ยอะคะ????
สวัสดีค่ะ หากโดนแมวข่วนจนเป็นบาดแผลเปิดมีเลือดออก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการลูกแมวไปก่อนก็ได้ โดยหากลูกแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะนอกจากนี้แล้ว แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่เกิดจากการข่วน ก็ควรล้างทำความสะอาดด้วยการฟอกด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น หลังจากนั้น ให้เช็ดทำความสะอาดบาดแผลด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลเกิดการบวมแดงและปวด หรือมีหนองไหลซึมออกมา แสดงว่าเกิดการติดเชื้อแบคทีเรีย แนะนำควรไปพบแพทย์เพื่อให้การดูแลบาดแผลให้ และรับยาปฏิชีวนะที่เหมาะสมทานค่ะ